廣東領益智造股份有限公司係中國大陸最大嘅電機用鐵氧體磁性材料零件生產商，前身係江門市粉末冶金廠同廣東江粉磁材股份有限公司，1975年成立，註冊同辦公地址喺廣東江門龍灣路8號，法人代表係曾芳勤。主要業務包括磁性材料、精密零部件同埋模組、精密結構件、液晶顯示模組、電容式觸摸屏、電線電纜、電機、貿易物流、供應鏈金融等，家下有深圳、東莞、江門、蘇州、東台、無錫、成都、鄭州、重慶、贛州等製造基地，員工5萬幾人。